OpenLLM-France/wikimedia huggingface dataset:
# Nonet (música)

* Petite Symphonie pour neuf instruments à vent de Charles Gounod (Petita Simfonia per a nou instruments de vent)
Un nonet és una composició que requereix nou instruments o veus alhora o un grup musical format per nou persones.

## Nonets clàssics

L'obra Eine kleine Trauermusik de Franz Schubert (1812) és un nonet escrit per a dos clarinets, dos fagots, un contrafagot, dues trompes i dos trombons, mentre que el Nonet en fa major de Louis Spohr (1813) i l'op. 77 de George Onslow (1846) són per a flauta, oboè, clarinet, fagot, trompa, violí, viola, violoncel i contrabaix.
Un altre exemple és l'obra de Samuel Coleridge-Taylor de 1894, en F menor, per a una formació amb piano en lloc de la flauta.

## Nonets al Jazz

El trompetista Miles Davis va formar el 1948 un grup anomenat Miles Davis Nonet. La formació estava formada per una trompeta, trombó, trompa, tuba, un saxòfon alt i un de baríton, un contrabaix i una bateria.
# Neche

Neche és una població dels Estats Units a l'estat de Dakota del Nord. Segons el cens del 2000 tenia 437 habitants.

## Demografia

Segons el cens del 2000, Neche tenia 437 habitants, 169 habitatges, i 114 famílies. La densitat de població era de 482,1 hab./km².
Dels 169 habitatges en un 33,7% hi vivien nens de menys de 18 anys, en un 59,8% hi vivien parelles casades, en un 4,7% dones solteres, i en un 32% no eren unitats familiars. En el 29,6% dels habitatges hi vivien persones soles el 13,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,59 i el nombre mitjà de persones que vivien en cada família era de 3,25.
Per edats la població es repartia de la següent manera: un 24,9% tenia menys de 18 anys, un 10,5% entre 18 i 24, un 21,1% entre 25 i 44, un 25,6% de 45 a 60 i un 17,8% 65 anys o més.
L'edat mediana era de 41 anys. Per cada 100 dones de 18 o més anys hi havia 105 homes.
La renda mediana per habitatge era de 42.500 $ i la renda mediana per família de 48.125 $. Els homes tenien una renda mediana de 26.563 $ mentre que les dones 21.875 $. La renda per capita de la població era de 23.813 $. Entorn del 7,1% de les famílies i el 7,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Neche». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Neche». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 9 agost 2010].
# Niksergievita

La niksergievita és un mineral de la classe dels silicats. Rep el nom en honor del geòleg Nikolai Grigorievich Sergiev (Николай Григорьевич Сергиев) (Vyatka, Imperi Rus, 23 d'abril de 1901 – Alma-Ata, URSS, 26 d'agost de 1960), per les seves contribucions a la geologia del Kazakhstan. Va ser professor al departament de cristal·lografia, mineralogia i petrografia de l'Institut Politecnic de Kazakh.

## Característiques

La niksergievita és un silicat de fórmula química (Ba,Ca)₂Al₃(AlSi₃O$_{10}$)(CO₃)(OH)₆·nH₂O. Va ser aprovada com a espècie vàlida per l'Associació Mineralògica Internacional l'any 2002, i la primera publicació data del 2005. Cristal·litza en el sistema monoclínic. La seva duresa a l'escala de Mohs es troba entre 1 i 1,5.
Segons la classificació de Nickel-Strunz, la niksergievita pertany a «09.EC - Fil·losilicats amb plans de mica, compostos per xarxes tetraèdriques i octaèdriques» juntament amb els següents minerals: minnesotaïta, talc, wil·lemseïta, ferripirofil·lita, pirofil·lita, boromoscovita, celadonita, chernykhita, montdorita, moscovita, nanpingita, paragonita, roscoelita, tobelita, aluminoceladonita, cromofil·lita, ferroaluminoceladonita, ferroceladonita, cromoceladonita, tainiolita, ganterita, annita, ephesita, hendricksita, masutomilita, norrishita, flogopita, polilitionita, preiswerkita, siderofil·lita, tetraferriflogopita, fluorotetraferriflogopita, wonesita, eastonita, tetraferriannita, trilitionita, fluorannita, xirokxinita, shirozulita, sokolovaïta, aspidolita, fluoroflogopita, suhailita, yangzhumingita, orlovita, oxiflogopita, brammal·lita, margarita, anandita, bityita, clintonita, kinoshitalita, ferrokinoshitalita, oxikinoshitalita, fluorokinoshitalita, beidel·lita, kurumsakita, montmoril·lonita, nontronita, volkonskoïta, yakhontovita, hectorita, saponita, sauconita, spadaïta, stevensita, swinefordita, zincsilita, ferrosaponita, vermiculita, baileyclor, chamosita, clinoclor, cookeïta, franklinfurnaceïta, gonyerita, nimita, ortochamosita, pennantita, sudoïta, donbassita, glagolevita, borocookeïta, aliettita, corrensita, dozyïta, hidrobiotita, karpinskita, kulkeïta, lunijianlaïta, rectorita, saliotita, tosudita, brinrobertsita, macaulayita, burckhardtita, ferrisurita, surita i kegelita.

## Formació i jaciments

Va ser descoberta a la mina de plom i zinc de Tekeli, una localitat situada a la província d'Almati, al Kazakhstan. Es tracta de l'únic indret de tot el planeta on ha estat descrita aquesta espècie mineral.

## Referències

* ↑ «Niksergievite» (en anglès). Mindat. [Consulta: 9 desembre 2019].
# Norma Pujol i Farré

Norma Pujol i Farré (Flix, 9 de febrer de 1988) és una mestra i política catalana.
És diplomada en magisteri d'educació musical per la Universitat de Lleida i postgraduada en gestió i direcció de centres educatius per la mateixa universitat i en educació musical per la Universitat Autònoma de Barcelona.
És mestra de la Generalitat de Catalunya des del 2010. Va formar part de l'equip de redacció de la revista d'informació local La Veu de Flix des de l'any 2008 fins al 2015. És membre de diverses entitats culturals i esportives com ara el Centre d'Estudis de la Ribera d'Ebre, la Joventut Esportiva de Flix i l'Assemblea Nacional Catalana. Fou presidenta del Club Nàutic Flix entre 2012 i 2015.
Fou coordinadora territorial de Joventut de les Terres de l'Ebre entre els anys 2016 i 2018. És directora general de Joventut de la Generalitat de Catalunya i regidora de Joventut, Cultura i Igualtat a l'Ajuntament de Flix per Entesa per Flix. És candidata a les eleccions generals espanyoles de 2019 per la candidatura d'Esquerra Republicana de Catalunya - Sobiranistes, ocupant el segon lloc a la llista per la demarcació de Tarragona.

## Referències

* ↑ «Norma Pujol Farré, directora general de Joventut». Govern de Catalunya, 25-09-2018 [Consulta: 19 març 2019].
* ↑ «Entrevista a Norma Pujol, directora general de Joventut de la Generalitat de Catalunya». Canal Terres de l'Ebre, 03-12-2018 [Consulta: 19 març 2019].
* ↑ «Aubà i Pujol, els candidats d'ERC per portar la veu de l'Ebre a Madrid». [Consulta: 23 març 2019].
# Nya Åland

Nya Åland és un diari en suec de les Illes Åland, una regió autònoma de Finlàndia. Es publica cinc cops a la setmana, i és el segon diari més important a Åland, després d'Ålandstidningen. Nya Åland fou fundat el 1981 després que Hasse Svensson, aleshores editor en cap d‘ Ålandstidningen, deixà el diari després d'una disputa interna.

## Enllaços externs

* Nya Åland
# Nicolaes Moeyaert

Nicolaes Moeyaert, també Nicolaes Cornelisz. Moeyaert o Claes Moeyaert, (Durgerdam, 1592 - Amsterdam, 1655) fou un pintor del barroc neerlandès, especialitzat en pintura de paisatge, mitològica religiosa, retrats i de gènere.

## Biografia

L'obra d'aquest artista està influïda per Rembrandt, i com ell va utilitzar la sanguina per fer els seus dibuixos. A l'edat de 25 anys, es va casar amb Grietje Claes. Les seves obres de paisatges italianitzants venen a donar suport de la hipòtesi que hagués estat un curt temps a Itàlia. Probablement va treballar amb Pieter Lastman en el seu estudi a Amsterdam. Moeyaert va pintar nombroses escenes bíbliques i mitològiques. També va dissenyar un arc de triomf per celebrar l'arribada de Maria de Mèdici a Amsterdam, l'1 de setembre de 1638 va ser testimoni de la seva arribada a Amsterdam.
* La capa tacada de sang de Josep portada a Jacob (1624)
* Hipòcrates visita a Demòcrit. (1636)
* Josep troba la tassa en el sac de Benjamí (1627)

## Referències

* ↑ «Claes Moeyaert» (en neerlandès). RKD. [Consulta: 8 març 2016].
# Objet plastique-composition

Objet plastique (composition) és una composició feta a base de fusta assemblada i policromada. Les seues mesures són de 52 x 42 x 9 cm. Va ser realitzada entre els anys 1931 i 1934 per l'artista uruguaià Joaquim Torres i Garcia.
En aquesta composició, els volums se superposen i es formen entorn de un eix. La gamma cromàtica es limita als colors primaris, incloent el blanc i el negre. L'aspecte de l'obra, que sembla no estar completament acabada, posa de relleu l'economia austera de la qual es gaudia. Els conceptes més senzills com geometria i línies evoquen la vida professional de l'autor, amb el seu component didàctic.
La sèrie de peçes d'este material que Torres i Garcia havia estat produint des del 1924 es va presentar a l'exposició de la Galerie 23. Aquesta obra s'inscriu en un context de conflicte entre l'art figuratiu i l'art no objectiu. L'autor opinava que encara que no se havia de desfer de les referències figuratives, l'art abstracte podia ser útil per a la transformació social. Aquesta és la raó darrere de la seua experimentació en les seues pintures, treballs, construccions.

## Referències

* ↑ Institut Valencià d'Art Modern. 50 obras maestras de la Colección del IVAM: 1950-2000. Rocío Robles Tardío. València: Institut Valencià d'Art Modern, 2019. ISBN 978-84-482-6416-1. OCLC 1241664690.
* ↑ «Joaquín Torres-García. Un moderno en la Arcadia» (en castellà), 01-01-2016. [Consulta: 17 novembre 2021].
# Neoheterandria

Neoheterandria és un gènere de peixos de la família dels pecílids i de l'ordre dels ciprinodontiformes.

## Taxonomia

* Neoheterandria cana (Meek & Hildebrand, 1913)
* Neoheterandria umbratilis (Meek, 1912)
* Neoheterandria elegans (Henn, 1916)
* Neoheterandria tridentiger (Garman, 1895)

## Referències

* ↑ BioLib (anglès)
* ↑ FishBase (anglès)
* ↑ The Taxonomicon (anglès)
* ↑ UNEP-WCMC Species Database (anglès)
* ↑ MarineSpecies.org (anglès)

## Bibliografia

* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# North Vernon

North Vernon és una població dels Estats Units a l'estat d'Indiana. Segons el cens del 2000 tenia 6.515 habitants.

## Demografia

Segons el cens del 2000, North Vernon tenia 6.515 habitants, 2.665 habitatges, i 1.684 famílies. La densitat de població era de 573 habitants/km².
Dels 2.665 habitatges en un 33,1% hi vivien nens de menys de 18 anys, en un 44,9% hi vivien parelles casades, en un 13,6% dones solteres, i en un 36,8% no eren unitats familiars. En el 32% dels habitatges hi vivien persones soles el 13,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,39 i el nombre mitjà de persones que vivien en cada família era de 3,01.
Per edats la població es repartia de la següent manera: un 27,5% tenia menys de 18 anys, un 10,1% entre 18 i 24, un 28,1% entre 25 i 44, un 19,3% de 45 a 60 i un 15% 65 anys o més.
L'edat mediana era de 34 anys. Per cada 100 dones de 18 o més anys hi havia 82,4 homes.
La renda mediana per habitatge era de 34.244$ i la renda mediana per família de 41.020$. Els homes tenien una renda mediana de 31.173$ mentre que les dones 21.137$. La renda per capita de la població era de 16.836$. Entorn del 7,6% de les famílies i l'11,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- North Vernon». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 5 agost 2010].
* ↑ «Geographic Comparison Table- North Vernon». American Fact Finder. Oficina del Cens dels Estats Units, 12-01-2010.
# Picot verd cuagroc

El picot verd cuagroc (Picus xanthopygaeus) és una espècie d'ocell de la família dels pícids (Picidae) que habita boscos oberts, clars, ciutats i bambús de les terres baixes del nord de l'Índia, Sri Lanka, sud-oest de la Xina, oest, centre i sud de Myanmar, sud-oest de Tailàndia, Cambodja, sud de Laos i sud del Vietnam.

## Referències

* ↑ «picot verd cuagroc». Diccionari dels ocells del món. TERMCAT, Data incorrecta. [Consulta: 1r setembre 2022].
# Puntius lineatus

Puntius lineatus és una espècie de peix cipriniforme de la família dels ciprínids.

## Morfologia

Els mascles poden assolir els 5,3 cm de longitud total.

## Distribució geogràfica

Es troba a Malàisia i Indonèsia.

## Referències

* 1 2 FishBase (anglès)
* ↑ Kottelat, M., 1996. The identity of Puntius eugrammus and diagnoses of two new species of striped barbs (Teleostei: Cyprinidae) from southeast Asia. Raffles Bull. Zool. 44(1):301-316.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4. .
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Kottelat, M., A.J. Whitten, S.N. Kartikasari i S. Wirjoatmodjo, 1993. Freshwater fishes of Western Indonesia and Sulawesi. Periplus Editions, Hong Kong. 221 p.
* Lambert, Derek J.: Freshwater Aquarium Fish. Chartwell Books, Edison, Nova Jersey, Estats Units. Any 1997. ISBN 0-7858-0867-1.
* Mills, Dick: The Bumper Book of Tropical Aquarium Fishes (2a edició). Interpet Publishing. Any 2002. ISBN 1842860747.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Geocrinia rosea

Geocrinia rosea és una espècie de granota que viu a Austràlia.
Està amenaçada d'extinció per la pèrdua del seu hàbitat natural.

## Referències

* Roberts, D. & Hero, J.-M. (2004). Geocrinia rosea. Llista Vermella de la UICN, Unió Internacional per a la Conservació de la Natura, 2006. Consultat el 24 d'abril del 2008 (en anglès).
# Karolina Muchova

Karolina Muchova (Olomouc, Txèquia, 21 d'agost de 1996) és una tennista professional txeca.
En el seu palmarès consta un títol individual del circuit WTA, tot i que el seu millor resultat és haver estat finalista en el Roland Garros l'any 2023. Va arribar a ocupar el vuitè lloc del rànquing individual mundial. Ha format part de l'equip txec de la Billie Jean King Cup.

## Biografia

Filla de l'exfutbolista txec Josef Mucha, té un germà. Va començar a jugar a tennis amb set anys però va practicar diversos esports junt al seu germà, no es va decidir pel tennis definitivament fins al dotze anys.

## Torneigs de Grand Slam
### Individual: 1 (0−1)

| Resultat | Núm. | Any | Torneig | Oponent | Marcador |
| Finalista | 1. | 2023 | Roland Garros | Iga Świątek | 2−6, 7−5, 4−6 |

## Palmarès
### Individual: 5 (1−4)

| 2009 − 2020 | Després de 2021 |
| Grand Slam (0−1) ||
| WTA Finals (0−0) ||
| Premier Mandatory (0−0) | WTA 1000 (0−1) |
| Premier 5 (0−0) | WTA 1000 (0−1) |
| Premier (0−0) | WTA 500 (0−0) |
| International (1−1) | WTA 250 (0−1) |
* Títols per superfície
* Dura (1−1)
* Gespa (0−0)
* Terra batuda (0−3)
| Resultat | Núm. | Data | Torneig | Superfície | Oponent | Marcador |
| Finalista | 1. | 4 de maig de 2019 | Praga, Txèquia | Terra batuda | Jil Teichmann | 6−7(5), 6−3, 4−6 |
| Guanyadora | 1. | 22 de setembre de 2019 | Seül, Corea del Sud | Dura | Magda Linette | 6−1, 6−1 |
| Finalista | 2. | 10 de juny de 2023 | Roland Garros, França | Terra batuda | Iga Świątek | 2−6, 7−5, 4−6 |
| Finalista | 3. | 20 d'agost de 2023 | Cincinnati, Estats Units | Dura | Coco Gauff | 3−6, 4−6 |
| Finalista | 4. | 21 de juliol de 2024 | Palerm, Itàlia | Terra batuda | Zheng Qinwen | 4−6, 6−4, 2−6 |

## Trajectòria
### Individual

| Torneig | 2016 | 2017 | 2018 | 2019 | 2020 | 2021 | 2022 | 2023 | 2024 | Títols | V – D |
| Open d'Austràlia | A | A | A | 1R | 2R | SF | A | 2R | A | 0 / 4 | 7 − 4 |
| Roland Garros | A | A | Q1 | 2R | 1R | 3R | 3R | F | | 0 / 5 | 11 − 5 |
| Wimbledon | A | A | Q2 | QF | NC | QF | 1R | 1R | | 0 / 4 | 8 − 4 |
| US Open | Q1 | A | 3R | 3R | 4R | 1R | 1R | SF | | 0 / 6 | 12 − 6 |
| WTA Elite Trophy | A | A | A | SF | No celebrat | No celebrat | No celebrat | A | | 0 / 1 | 2 − 1 |
| Total Victòries−Derrotes | 0−0 | 0−1 | 2−1 | 28−13 | 7−8 | 19−9 | 9−9 | 36−13 | | 101 – 54 | 101 – 54 |
| Rànquing a final d'any | 208 | 272 | 145 | 21 | 27 | 32 | 149 | 8 | | | |
| Llegenda: G: Guanyadora; F: Finalista; SF: Semifinalista; QF: Quarts de final; Q: Qualificació; A: Absent; RR: Round Robin; ||||||||||||

## Referències

* ↑ «Getting to Know: Karolina Muchova - 'I never had a Plan B'» (en anglès). WTA. [Consulta: 26 abril 2024].

## Enllaços externs

* Karolina Muchova a la WTA (anglès)
* Karolina Muchova al web de la Federació Internacional de Tennis (anglès)
* Karolina Muchova al lloc web de la Billie Jean King Cup (anglès)
# Antoni Lloret i Martí

Antoni Lloret i Martí fou un advocat i polític valencià. Originari d'Alberic, hi esdevingué una celebritat per ser un dels lletrats que va promoure el plet pel qual Alberic deixava de formar part de la Casa de l'Infantat i formava part de les possessions del rei, cosa que l'enfrontà a l'aristocràcia local i el va convertir en un referent per als liberals. El 14 de febrer de 1810 fou elegit diputat a les Corts de Cadis. Allò formà part de les comissions de supressió de tasques, poders i examen de memorials. Destacà entre els altres diputats pel seu liberalisme exaltat en demanar a les Corts Espanyoles l'abolició de les senyories valencianes, encara que apel·lant a la llibertat foral llegada per Jaume I el Conqueridor que enfortia el dret de la reconquista davant la noblesa. Fou novament diputat suplent a les Corts de 1813.

## Referències

* ↑ «Diputats valencians a les Corts de Cadis». Arxivat de l'original el 2013-07-13. [Consulta: 8 març 2012].
* ↑ Biografia Arxivat 2012-06-28 a Wayback Machine. a cadis2020.es
* ↑ Fitxa del Congrés dels Diputats
# Aprelski

Aprelski (en rus: Апрельский) és un poble de l'óblast de l'Amur, a Rússia, que el 2018 tenia 43 habitants, pertany al districte de Magdagatxi.

## Referències

* ↑ «Регионы и города России».
# Victoria Pedretti

Victoria Pedretti (Filadèlfia, 23 de març de 1995) és una actriu nord-americana de cinema i televisió, reconeguda principalment per la seva interpretació de Love Quinn en la sèrie You, d'Eleanor «Nell» Crain en la sèrie The Haunting of Hill House i Dani Clayton a The Haunting of Bly Manor, de Netflix.
Va iniciar la seva carrera al cinema protagonitzant el curtmetratge Sole l'any 2014, dirigit per Ariel Zucker. El mateix any va protagonitzar el curt de Chelsea Lupkin Uncovering Eden. En 2018 va integrar l'elenc principal de la sèrie de terror The Haunting of Hill House, en la qual va interpretar el paper de Nell Crain, filla menor d'una família disfuncional els problemes es van desencadenar després habitar una casa suposadament embruixada. La sèrie, produïda per Netflix i dirigida per Mike Flanagan, va estar basada en la novel·la homònima de l'autora nord-americana Shirley Jackson. Hill House va ser aclamada per la crítica especialitzada, la qual es va encarregar de destacar les actuacions del seu repartiment principal.
L'actriu va ser escollida pel director Quentin Tarantino per interpretar el personatge de Lulu en la pel·lícula Once Upon a Time in Hollywood. En 2019 co-va protagonitzar la 2a temporada de la sèrie You estrenada el 26 de desembre, interpretant a Love Quinn, una jove cuinera que es converteix en l'obsessió de personatge principal a qui Penn Badgley li dona vida. El 2020 va encarnar el paper de la protagonista de la sèrie de Netflix The Haunting of Bly Manor.

## Referències

* ↑ The Haunting of Hill House: Who plays Nell? Who is Victoria Pedretti? The Express.
* ↑ La maldición de Hill House: Quién es quién en la serie de terror de Netlix Fotogramas.
* 1 2 Victoria Pedretti Perfil en Internet Movie Database.
* ↑ The Haunting of Hill House Netflix Oficial.
* ↑ Why Netflix's new horror The Haunting of Hill House is being dubbed the 'most chilling of all time' The Mirror.
* ↑ Stephen King calls new Netflix horror The Haunting of Hill House 'close to a work of genius' The Independent.
* ↑ The Haunting of Hill House es aclamada por expertos del cine de terror Arxivat 2020-05-07 a Wayback Machine. Tele Amazonas.
# André Jasinski

André Jasinski (Lieja, 1958) és un fotògraf autodidacta való. Viu i treballa a Brussel·les. Compagina la seva producció fotogràfica amb el seu propi laboratori d'impressió, Jazz ColorLab, a banda de la seva participació com a comissari en exposicions com La Ville et son cliché - Regards croisés Bruxelles-Genève, en la que també va exhibir part de la seva obra. A banda de la seva activitat en exposicions, també ha participat com a il·lustrador fotogràfic en l'obra d'Alexandre Vanautgaerden Un jardin philosophique.

## Obra

Les seves sèries fotogràfiques oscil·len entre la naturalesa i els paisatges urbans, a través dels quals mostra el traç que la indústria deixa en ells. Un tret distintiu de la seva obra són les seves sèries de fotografies fetes en blanc i negre durant la nit.

## Exposicions més importants

Exposicions individuals més importants:
* La Ville et son cliché - Regards croisés Bruxelles-Genève. 1995. Ginebra, Suïssa
* Mois de la photo à Montréal. 1999. Montréal, Québec
* Encontros de fotografia à Coimbra.1998. Coimbra, Portugal
* Trois fois trois paysages. 1997. Anvers, Bèlgica
Exposicions col·lectives:
* Bienale de la Photographie et de la Ville. 2001. Brussel·les
* Bruxelles a l'infini. 2000. Brussel·les.

## Espai 13

Jasinski va formar part del cicle d'exposicions organitzades per la Fundació Joan Miró, a l'Espai 13. L'autor va exposar l'any 1992, del 30 d'Abril al 15 de Juny, la seva sèrie Holzwege (Els boscos misteriosos), un conjunt de 15 fotografies en blanc i negre fetes de nit. El concepte de Holzwege, segons el mateix Jasinski, fa referència a la utilització que el filòsof nazi Martin Heidegger en fa.

## Publicacions

Jasinski ha il·lustrat el llibre d'Alexandre Vanautgaerden, Un jardin philosophique, fruit del treball que aquest últim va dur a terme com a projecte interdisciplinar d'àmbit internacional, que tenia com a objectiu la remodelació del jardí de la Casa d'Erasme de Rotterdam. Aquest treball va ser dut a terme en conjunt per Catherine Beaugrand, Marie-Jo Lafontaine, Perejaume, Pierre Portier]i Bob Verschueren. A més, van intervenir-hi l'arquitecte Benoit Fondu i el botànic Georges Mees.
D'altra banda, Jasinski ha publicat en diverses revistes especialitzades en fotografia, com la francesa Ciel Variable.

## Altres activitats professionals

També ha fundat el seu propi laboratori d'impressió a Brussel·les (Jazz Colorlab) que rep feina de diferents fotògrafs importants, com és el cas d'Elina Brotherus. Es tracta d'un laboratori que conserva la tècnica de la impressió química manual de les fotografies analògiques.

## Referències

* ↑ «Jazz ColorLab». . Arxivat 2014-08-30 a Wayback Machine. «Còpia arxivada». Arxivat de l'original el 2014-08-30. [Consulta: 12 abril 2013].
* ↑ «Contretype». Arxivat de l'original el 2016-03-03. [Consulta: 12 abril 2013].
* ↑ Vanautgarden, A. Un jardin philosophique. Brussel·les: Somogy, 2005.
* ↑ «Ciel Variable». Arxivat de l'original el 2013-01-23. [Consulta: 12 abril 2013].

## Bibliografia

* Vanautgarden, A. Un jardin philosophique. Brussel·les: Somogy, 2005.